A Bizottság 1279/98/EK rendelete
(1998. június 19.)
a 3066/95/EK tanácsi rendeletben előírtak szerint a Lengyel Köztársaság, a Magyar Köztársaság, a Cseh Köztársaság, a Szlovák Köztársaság, a Bolgár Köztársaság és a Román Köztársaság számára nyújtott, a marha- és a borjúhúsra vonatkozó vámkontingensek részletes alkalmazási szabályainak megállapításáról
AZ EURÓPAI KÖZÖSSÉGEK BIZOTTSÁGA
, tekintettel az Európai Közösséget létrehozó szerződésre,
tekintettel a legutóbb az 1595/97/EK [1] rendelettel módosított, az egyes mezőgazdasági termékekre vonatkozó engedmények közösségi vámkontingens formájában történő megállapításáról, valamint a többoldalú kereskedelmi tárgyalások Uruguayi Fordulója során kötött, a mezőgazdaságról szóló megállapodás figyelembe vétele céljából az Európa-megállapodásokban előírt bizonyos mezőgazdasági engedmények önálló és átmeneti intézkedésként történő kiigazításáról szóló, 1995. december 22-i 3066/95/EK tanácsi rendeletre [2] és különösen annak 8. cikkére,
mivel a 3066/95/EK tanácsi rendelet előírja a marha- és borjúhúsra vonatkozó csökkentett vámtételű vámkontingensek megnyitását; mivel meg kell állapítani azok többéves alapon történő alkalmazásának részletes szabályait; mivel e célból az ilyen vámkontingensek tekintetében a múltban évente megállapított rendelkezéseket kell alapul venni;
mivel annak biztosítása érdekében, hogy a megállapított mennyiségeket szabályosan importálják, azokat különböző időtartamokra kell elosztani;
mivel rendelkezni kell a behozatali engedély útján szabályozandó intézkedésekről; mivel e célból szabályokat kell megállapítani különösen a kérelem benyújtásának módjára, valamint a kérelemben és az engedélyben feltüntetendő információkra, adott esetben a legutóbb az 1044/98/EK [3] rendelettel módosított, a mezőgazdasági termékekre vonatkozó behozatali és kiviteli engedélyek, valamint előzetes rögzítési igazolások rendszerének alkalmazására vonatkozó közös részletes szabályok megállapításáról szóló, 1988. november 16-i 3719/88/EGK bizottsági rendelet [4], valamint a legutóbb a 759/98/EK rendelettel [5] módosított, a marha- és borjúhúságazatbeli behozatali és kiviteli engedélyekre vonatkozó alkalmazási szabályokról, valamint a 2377/80/EGK rendelet hatályon kívül helyezéséről szóló, 1995. június 26-i 1445/95/EK bizottsági rendelet [6] egyes rendelkezéseire való tekintet nélkül; mivel rendelkezni kell a mérlegelési időtartamot és megfelelő esetben egységes százalékcsökkentés alkalmazását követően kiadandó engedélyekről is;
mivel a marha- és borjúhúságazatra vonatkozó intézkedésekben rejlő spekulációs kockázat miatt a kontingensekhez való hozzáférést szabályozó világos feltételeket kell megállapítani;
mivel az e rendeletben előírt rendelkezések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az I. mellékletben felsorolt termékeknek a 3066/95/EK tanácsi rendeletben előírt kontingensek alapján a Közösségbe irányuló importja behozatali engedély bemutatásához kötött.
Az ezen intézkedések keretében évente importált termékmennyiségeket és a Közös Vámtarifában rögzített vámtételek csökkentésének mértékét az I. melléklet határozza meg.
2. cikk
Az 1. cikkben említett mennyiségeket az I. mellékletben meghatározott időszakokra a következőképpen kell elosztani:
- a július 1-jétől szeptember 30-ig tartó időszakra 25 %,
- az október 1-jétől december 31-ig tartó időszakra 25 %,
- a január 1-jétől március 31-ig tartó időszakra 25 %,
- az április 1-jétől június 30-ig tartó időszakra 25 %.
Amennyiben a kontingensek felhasználására rendelkezésre álló időszak folyamán az első bekezdésben meghatározott első, második és harmadik időszakra benyújtott behozataliengedély-kérelemben szereplő mennyiségek alacsonyabbak a rendelkezésre állóknál, a fennmaradó mennyiségeket a következő időszakban rendelkezésre álló mennyiségekhez hozzá kell adni.
3. cikk
(1) A behozatali kontingensekhez való jogosultság megszerzése érdekében:
a) a behozatali engedély kérelmezőjének olyan természetes vagy jogi személynek kell lennie, aki a kérelem benyújtásának időpontjában az érintett tagállam illetékes hatóságai számá rahi telt érdemlő módon igazolni tudja, hogy az előző 12 hónapos időszak során legalább egy ízben folytatott harmadik országokkal marha-, és borjúhús-kereskedelmet; a kérelmezőnek szerepelnie kell a nemzeti hozzáadottértékadó-nyilvántartásban;
b) az engedélykérelmet kizárólag abban a tagállamban lehet benyújtani, amelyben a kérelmezőt nyilvántartásba vették;
c) az I. mellékletben felsorolt termékcsoportokra vonatkozó engedélykérelemnek legalább 15 tonna tömegű termékre kell vonatkoznia, anélkül hogy meghaladná a 2. cikkben meghatározott rendelkezésre álló mennyiséget;
A "termékcsoport" az I. mellékletben felsoroltak közül egyetlen országból származó termékeket jelent; a termékcsoportba a 0201 és 0202 vagy 16025031 és 16025039 KN-kódnak megfelelő termékek tartoznak;
d) az engedélykérelem és az engedély 8. rovata megjelöli a származási országot; az engedélyek a feltüntetett országból való importálás kötelezettségét eredményezik;
e) az engedélykérelem és az engedély 20. rovatának tartalmaznia kell a következő bejegyzések egyikét:
- Reglamento (CE) no 1279/98
- Forordning (EF) nr. 1279/98
- Verordnung (EG) Nr. 1279/98
- Κανονισμός (EK) αριθ. 1279/98
- Regulation (EC) No 1279/98
- Règlement (CE) no 1279/98
- Regolamento (CE) n. 1279/98
- Regulamento (CE) no 1279/98
- Verordening (EG) nr. 1279/98
- Asetus (EY) N:o 1279/98
- Förordning (EG) nr. 1279/98.
(2) Az 1445/95/EK rendelet 5. cikkétől eltérve az engedélykérelem és az engedély 16. rovatában a KN-kódok alábbi csoportjainak egyikét kell feltüntetni:
- 0201 és 0202,
- 16025031 és 16025039.
4. cikk
(1) Engedélykérelmeket kizárólag a 2. cikkben jelölt időszakok első 10 napján lehet benyújtani.
(2) Egy kérelmező termékcsoportonként csak egy kérelmet nyújthat be. Amennyiben a kérelmező termékcsoportonként több kérelmet nyújt be, a kérelmező által azonos termékcsoportba tartozó termékre benyújtott kérelmei közül egyet sem lehet elfogadni.
(3) A tagállamok a benyújtásra kijelölt időszak végét követő ötödik munkanapon értesítik a Bizottságot a rendelkezésre álló mennyiségekre benyújtott kérelmekről. Ezeknek az értesítéseknek tartalmazniuk kell a kérelmezők jegyzékét és a kérelmezett mennyiségeket KN-kódok és származási országok szerinti bontásban.
Az értesítés, beleértve a nulla kérelemről szóló értesítést is, telexen vagy faxon, a II. mellékletben megadott minta felhasználásával történik.
(4) Az engedélykérelmekben szereplő mennyiségek engedélyezésének arányáról a Bizottság dönt.
Amennyiben az engedélykérelmekben szereplő mennyiségek meghaladják a rendelkezésre álló mennyiségeket, a Bizottság egy egységes százalékot határoz meg a kérelmezett mennyiségek csökkentésére.
(5) A kérelmek Bizottság általi elfogadásától függően az engedélyeket a lehető legrövidebb időn belül kiadják.
5. cikk
(1) A 3719/88/EGK és 1445/95/EK rendeletet e rendelet sérelme nélkül alkalmazni kell.
(2) Az e rendelet alapján kiadott behozatali engedély a 3719/88/EGK rendelet 21. cikkének (2) bekezdése szerinti tényleges kiadási időponttól számított 90 napig érvényes. A kiadás időpontját követő június 30-át követően azonban az engedély érvényét veszti.
(3) Az engedélyek a Közösség egész területén érvényesek.
6. cikk
A termékek az adott országgal kötött Európa-megállapodás 4. jegyzőkönyvének megfelelően az exportáló ország által kiállított EUR 1 szállítási bizonyítvány bemutatásával, vagy az exportőrnek az említett jegyzőkönyvvel összhangban kiállított jegyzőkönyve bemutatásával bocsáthatók szabad forgalomba.
7. cikk
Ez a rendelet 1998. július 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1998. június 19-én.